Eurocopter AS355 Écureuil 2

O Eurocopter AS355 Écureuil 2 (agora Airbus Helicopters), tamén chamado Twin Squirrel, é un helicóptero lixeiro utilitario bimotor fabricado orixinalmente por Aérospatiale en Francia (despois parte do Eurocopter Group e hoxe Airbus Helicopters). O AS355 está comercializado en Norteamérica como o TwinStar.

 Deseño e desenvolvemento 
O desenvolvemento en Aérospatiale comezou a principios dos 70 para substituír o Aérospatiale Alouette II, e o primeiro voo tivo lugar o 27 de xuño de 1974. Unha versión de dous motores, coñecida como o Écureuil 2, Twin Squirrel, ou en Norteamérica como o TwinStar, voou por vez primeira o 28 de setembro de 1979.Taylor 1988, p.61

A pesar da introdución do Eurocopter EC130 en 2001, a produción tanto do AS350 como do AS355, e dos seus equivalentes militares AS550 e AS555 Fennec, continuou durante algún tempo. En 2007 entrou en servizo a variante máis capaz AS355 NP con motores FADEC. En setembro de 2015 Airbus Helicopters anunciou que remataría de fabricar o AS355 para centrarse en helicópteros con mellores vendas (a produción do AS350 aínda continua). A fabricación do AS355 continuou ata 2016 cando se completou a lista de pedidos.

 Variantes 

 Bimotores 
dereita|miniatura|AS355N Twin Squirrel
dereita|miniatura|Twin Squirrel da policía de Malaisia
dereita|miniatura|AS355 Ecureuil 2
dereita|miniatura|AS355 de BBC News

 AS355
 Prototipo do bimotor Écureuil 2 ou Twin Squirrel.
 AS355 E
 Versión inicial de produción, cun só sistema hidráulico e dous motores turboeixo Allison 250-C20F.
 AS355 F
 Versión mellorada cos dous sistemas hidráulicos e un incremento do peso máximo de engalaxe de 2 300 kg.
 AS355 F1
 Equipado con dous motores Allison 250-C20F e con 2 400 kg de peso máximo.
 AS355 F2
 Impulsado por dous Allison 250-C20F, con 2 540 kg de peso máximo e un sistema de compensación de guiñada.
 AS355 M
 Versión armada inicial do AS355 F1.
 AS355 M2
 Versión armada do AS355 F2. Substituído polo AS555 Fennec.
 AS355 N Ecureuil 2
 Versión equipada con dous motores Turbomeca Arrius 1A e un sistema de Control de Motor Electrónico con Autoridade Total  (FADEC) para un mellor peso máximo na engalaxe (2 600 kg) e un mellor rendemento cun só motor. Púxose tamén a correa do rotor de cola ao longo do lado de estribor da pluma de cola para mellorar o control de xiro.
 AS355 NP Ecureuil 2
 Introducida en 2007, esta versión ten dous motores turboeixo Turbomeca Arrius 1A1 e unha nova transmisión principal baseada na do AS350 B3, peso máximo na engalaxe incrementado ata os 2 800 kg.
 HB.355F Esquilo Bi
 Montada no Brasil por Helibras (parte de Eurocopter).
 HB.355N Esquilo Bi
 Montada no Brasil por Helibras.

 Conversións 

 Heli-Lynx 355FX1
 Impulsado polo motor Allison C20F. Aprobada pola FAA, a TC e a EASA.
 Heli-Lynx 355FX2
 Impulsado polo motor Allison C20F. Aprobada pola FAA, a TC e a EASA.
 Heli-Lynx 355FX2R
 Impulsado polo motor Allison C20R. Aprobada pola FAA e a TC.
 Starflex AS355F1R
 AS355 F1 cun motor Allison C20R. Aprobada pola FAA, a TC e a EASA.
 Starflex AS355F2R
 AS355 F2 cun motor Allison C20R con palas do rotor optimizadas. Aprobada pola FAA, a TC e a EASA.

 Notas 

 Bibliografía 
 Taylor, John W.R. Jane's All the World's Aircraft 1988–89. Coulsdon, UK:Jane's Defence Data, 1988. .

Categoría:Helicópteros
Categoría:Aeronaves de Airbus Helicopters
Categoría:Aeronaves co primeiro voo en 1979